कस्बे के वार्ड नंबर 11 व 12 में पेयजल संकट का समाधान नहीं करने पर गुस्साएं वार्ड के महिला पुरुषों ने पार्षद रामस्वरूप रेगर की अगुआई में गुरुवार को भी सुबह दोनों वार्डों के अलग अलग रास्ते में जाम लगा कर प्रदर्शन किया। इससे आमने सामने से आ रहे वाहन चालकों की कतारे लग गई। तभी एक घंटे बाद एसडीएम साधुराम जाट के निर्देश पर जलदाय के जेईएन ने मौके पर पहुंच कर स्थायी समाधान का भरोसा दिलाया तब जाकर रास्ते के अवरोधकों को हटाया।